Swansea

**Swansea** er en kystby og den nest største byen i Wales. Den danner et hovedområde, offisielt kjent som Byen og grevskapet Swansea (*City and County of Swansea*; walisisk: *Dinas a Sir Abertawe*). Byen fikk status som *[[bystatus|city]]* så sent som i 1969, i forbindelse med innsettelsen av prins Charles som fyrste av Wales. Den har en befolkning på  innbyggere.

Byen er den tjueåttende største i Storbritannia. Den ligger langs Swansea-bukten i sørvest-Wales, med hovedområdet som dekker Gowerhalvøya, og er en del av Swansea Bay-regionen og en del av det tradisjonelle grevskapet Glamorganog det gamle walisiske *commote* Gŵyr (som er en eldre walisisk betegnelse for inndeling av land)

Bygrensen er trukket med god margin omkring den egentlige byen Swansea, og omfatter byer som Gorseinon og Loughor, og landsbygd. I løpet av 1800-tallets industrielle glansdager var Swansea et sentralt sentrum for kobbersmelteindustrien, og byen fikk kallenavnet «Copperopolis».

De fleste bygninger i sentrum er moderne, da Swansea ble bombet flere ganger under andre verdenskrig. Utenfor byen er det fine strender og vakkert kystlandskap, og den tidligere fiskerlandsbyen Mumbles (også kjent som Oystermouth) har blitt et turiststed med flere gode restauranter.

Fotballklubben Swansea City AFC spiller i Premier League.

## Toponymi

Det walisiske navnet *Abertawe* betyr «utløp/elvemunning av Tawe», og dette navnet ble sannsynligvis brukt for området før en bosetning ble etablert. Den første skriftlige nedtegnelsen av det walisiske navnet for selve byen er fra 1150 og forekommer i formen *Aper Tyui*.

Navnet Swansea, uttales */ˈswɒnzi/* (*Swans-ee*, ikke *Swan-sea*), er avledet fra det norrøne navnet på den opprinnelige norrøne handelsposten som ble grunnlagt av kong Svein Tjugeskjegg (ca. 960–1014). Det var kongens navn, *Svein* med endelsen *-ey* («øy»), som refererte enten til en elvebredden ved utløpet eller til et område med hevet terreng i myrlandskap. Den norrøne avslutningen *-ey* kan imidlertid bety «innløp», og navnet kan ganske enkelt referere til elvemunningen.

## Historie
### Oldtidshistorie
Området rundt Swansea har en unik arkeologisk historie som går tilbake til paleolittisk tid (den eldre steinalder). Funn ved grotten Long Hole Cave helt på sørkysten av Gowerhalvøya har blitt tolket som bevis på de første moderne menneskene på de britiske øyer, og i det samme området er også påvist den eldste seremonielle begravelsen i Vest-Europa, oppdaget ved Paviland i 1823 og datert til  f.Kr. Området har også mange steder fra bronsealderen og jernalderen, som gravhaugen ved Cillibio og bygdeborgen ved Llwynheiernin og Cil Ifor.

 Det finnes også rester av en romersk villa på Gowerhalvøya.

## Middelalderens Swansea

Området som skulle bli Swansea var kjent som *Cantref Eginog* i oldtiden, og lå på den østlige kanten av cwmwd (*commote*) Gwyr, den østligste cantren av Ystrad Tywi. Dette området var kjent for sitt verdifulle land og var sterkt omstridt av de eldste walisiske kongedømmene. I vikingtiden ble utløpet av elven Tawe et knutepunkt for handel, og en handelspost kan ha blitt opprettet en gang mellom 800- og 1000-tallet.

Bosetningen forble under walisisk kontroll fram til den normanniske invasjonen av Wales, da Iestyn ap Gwrgant avsto bosetningen som en del av det nye herredømmet Gower til Henry de Beaumont, 1. jarl av Warwick, tidlig på 1100-tallet. Herredømmet omfattet land rundt Swansea-bukten så langt som til elven Tawe, herregården Kilvey bortenfor Tawe og selve halvøya.

I de påfølgende årene bygde Warwick festningen Swansea Castle i tiden rundt 1106, og preget mynter med navnene *Swensi*, *Sweni *og *Svenshi *ca. 1140. Swansea ble utpekt som hovedby i herredømmet og mottok sitt første bycharter en gang mellom 1158 og 1184 fra William de Newburgh, 3. jarl av Warwick. Dette charteret inneholder den eldste referansen på engelsk til *Sweynesse *og ga det status som en borough, noe som ga byens borgere (kalt *burgesses*) visse rettigheter til å utvikle området. I 1215 ga kong Johan av England det andre charter, der navnet vises som *Sweyneshe*. Et bysegl som antas å stamme fra denne perioden, navngir byen som *Sweyse*. Ytterligere et charter ble gitt i 1304.

### Den industrielle revolusjon

Fra tidlig på 1700-tallet til slutten av 1800-tallet var Swansea verdens ledende område for kobbersmelting. Tallrike smelteverk langs elven Tawe mottok kobber og andre metallmalmer som ble sendt fra Cornwall og Devon, samt fra Nord- og Sør-Amerika, Afrika og Australia. Industrien falt kraftig på slutten av 1800-tallet, og ingen av smelteverkene er aktive nå.

Havnen i Swansea handlet hovedsakelig med vin, skinn, ull, tøy og senere med kull. Etter oppfinnelsen av type smelteovn kalt for flammeovn (også kalt reverberovn) på slutten av 1600-tallet, kunne kobbersmelting bruke kull i stedet for det langt mer kostbare trekullet. Samtidig økte gruvene i Cornwall kobberproduksjonen. Swansea ble det ideelle stedet for å smelte kobbermalm fra Cornwall ettersom byens industri lå nær kullfeltene i Sør-Wales og hadde en utmerket havn for å motta skip som fraktet kobbermalm. Da hvert tonn smeltet kobbermalm brukte omtrent tre tonn kull, var det mer økonomisk å sende kobbermalmen til Wales framfor å sende kullet til Cornwall.

Det første kobbersmelteverket i Swansea ble etablert i 1717, etterfulgt av mange flere. Da smeltingen var etablert, begynte smelteverkene å motta høyverdig malm og malmkonsentrater fra hele verden. Flere kullgruver ble åpnet for å møte etterspørselen. På 1850-tallet hadde Swansea mer enn 600 ovner og en flåte på 500 havgående skip som fraktet walisisk kull og brakte tilbake metallmalm fra hele verden. På den tiden ble mesteparten av kobbermatte (en form for råstein) som ble produsert i USA sendt til Swansea for foredling.

Smelteverkene bearbeidet også arsenikk, sink, tinn og andre metaller. Fabrikker i nærheten produserte blikkplater og keramikk. Smelteverkene i Swansea ble så dyktige til å utvinne gull og sølv fra komplekse malmer at de på 1800-tallet mottok malmkonsentrater fra USA, for eksempel fra Arizona på 1850-tallet og Colorado på 1860-tallet.

Byen ekspanderte raskt på 1700- og 1800-tallet, og grunnet sin dominerende industri ble den omtalt som «Copperopolis». Fra slutten av 1600-tallet til 1801 vokste Swanseas befolkning med 500 % – den første offisielle folketellingen (i 1841) indikerte at Swanseas, med 6099 innbyggere, hadde blitt betydelig større enn Glamorgans grevskapsby, Cardiff, og var den nest mest folkerike byen i Wales etter Merthyr Tydfil (som hadde en befolkning på 7705). Folketellingen undervurderte imidlertid Swanseas sanne størrelse, ettersom mye av det bebygde området lå utenfor bydelens samtidige grenser; den totale befolkningen var faktisk 10 117. Swanseas befolkning ble senere forbigått av Merthyr i 1821 og av Cardiff i 1881, selv om Swansease igjen overgiikk Merthyr det siste året. Mye av Swanseas vekst skyldtes migrasjon fra og utenfor Wales – i 1881 var mer enn en tredjedel av bydelens befolkning født utenfor Swansea og Glamorgan, og litt under en fjerdedel utenfor Wales.

Kobbersmeltingen i Swansea gikk ned på slutten av 1800-tallet av flere årsaker: kobbergruvedriften i Cornwall gikk ned; prisen på kobber falt fra £112 i 1860 til £35 på 1890-tallet; tidlig på 1900-tallet flyttet gruvedriften seg til kobberforekomster av lavere kvalitet i Nord- og Sør-Amerika, og malmen av lavere kvalitet kunne ikke lenger økonomisk bære transporten til Swansea. Jernbaneselskapet Swansea and Mumbles Railway ble bygget i 1804 for å flytte kalkstein fra steinbruddene i Mumbles og kull fra Clyne-dalen til Swansea og til markedene utenfor. Den fraktet verdens første betalende togpassasjerer samme dag som det britiske parlamentet avskaffet transporten av slaver fra Afrika. Senere gikk den over fra hestekraft til damplokomotiv, og til slutt konverterte den til elektriske trikker, før den stengte i januar 1960 til fordel for motorbusser.

### 1900-tallet

Gjennom 1900-tallet gikk tungindustrien i byen tilbake, og Lower Swansea Valley ble fylt med forlatte anlegg og hauger med avfallsprodukter fra dem. Lower Swansea Valley-prosjektet (som fortsatt pågår) gjenvant mye av området. Den nåværende næringssonen var resultatet, og av de mange opprinnelige havnene er det bare de utenfor byen som fortsetter å fungere som havnanlegger; North Dock er nå Parc Tawe og South Dock ble lystbåthavn.

Under andre verdenskrig førte Swanseas industrielle betydning byen til et mål for tysk bombing; store deler av sentrum ble ødelagt under Swansea-blitzen 19., 20. og 21. februar 1941 («tre netters-blitzen»).

I 1969 fikk Swansea bystatus[38] for å markere prins Charles’ innsettelse som fyrste av Wales. Han kunngjorde dette 3. juli 1969 under en turné i Wales. Swansea fikk videre rett til å ha en *Lord Mayor* i 1982, det vil si en overborgermester.

Inne i sentrum ligger ruinene av festningen, lystbåthavnen, Glynn Vivian kunstgalleri, Swansea-museet, Dylan Thomas-senteret, Miljøsenteret og Swansea Market, som er det største overbygde markedet i Wales. Det ligger rett ved Quadrant Shopping Centre, som åpnet i 1978, og igjen det tilstøtende St David's Centre som åpnet i 1982. Andre bemerkelsesverdige moderne bygninger er blant annet BT Tower (tidligere GPO-tårnet) bygget rundt 1970, Alexandra House som åpnet i 1976, og County Hall som åpnet i juli 1982. Underholdning- og rekreasjonssenteret Swansea Leisure Centre («LC Swansea») åpnet i 1977 etter å ha overtatt tomten til den tidligere jernbanestasjonen. Det har gjennomgått en omfattende renovering som har beholdt elementer av den opprinnelige strukturen og ble gjenåpnet i mars 2008.

## Festivaler

Swansea var vertskap for den nasjonale kulturmønstringen Eisteddfod i 1863, 1891, 1907, 1926, 1964, 1982 og 2006. Arrangementet i 2006 fant sted på stedet der det tidligere blikkverket i Felindre lå nord for byen, og hadde et slående rosa hovedtelt. I 2009 lanserte Swanseas kommunestyre Wales’ eneste ukelange St. Davids ukefestival for Wales’ nasjonalhelgen David av Wales på steder over hele byen. *The Beginning* og *Do Not Go Gentle* er festivaler i Uplands-området i byen, der poten Dylan Thomas (1914–1953) ble født og bodde i 23 år.

Swansea er kjent for feiringen av «Beaujolais-dagen», der folk bestiller bord på restauranter og barer opptil et år i forveien for å sikre seg at de kan smake på årets nylig framstilte rødvin Beaujolais nouveau. Historikeren Peter Stead hevder at den økende populariteten der kan spores tilbake til byens No Sign Bar, eid på 1960-tallet av den tidligere Wales-rugbykapteinen Clem Thomas, som eide et hus i Burgund og kunne transportere Beaujolais raskt og billig til Sør-Wales, og antyder at det gjenspeilet Swanseas innsats for å «gentrifisere og intellektualisere seg selv» på den tiden. I 2015 ble det anslått at Beaujolais-dagen bidro med 5 millioner pund til den lokale økonomien.

## Fly
Swansea lufthavn er en mindre flyplass i Gower som kun tilbyr fritidsflyvninger. Videreutvikling av flyplassen møter sterk motstand fra lokalsamfunn og miljøgrupper.

Den internasjonal lufthavnen er Cardiff Airport som ligger 71 km øst i området Vale of Glamorgan. Herfra er det ruteflyvninger innenlands og internasjonalt. Den ligger omtrent 40 minutter unna med bil eller 70 minutter med tog fra Swansea.

Pembrey lufthavn, 27 km vest, er tilgjengelig for private flyvninger.

## Walisisk språk
Det finnes mange walisiskspråklige kapeller i området. Walisisk utdanning er et populært og voksende valg for både engelsk- og walisisktalende familier. Litt over  elever på ungdomsskolen fikk walisisk utdanning i 2017. Nesten det dobbelte av dette tallet, 3063 elever, får for tiden walisisk utdanning i grunnskolen. En undersøkelse fra 2014 for førskole i Swansea viste at 35 % av foreldrene i byen og grevskapet Swansea ville valgt walisisk utdanning for barna sine hvis det fantes en lokal walisisk skole tilgjengelig for dem. 45 % av valgdistriktet Mawr kan snakke walisisk, og det samme kan 38 % av valgdistriktene Pontarddulais. Clydach, Kingsbridge og Upper Loughor har alle nivåer på over 20 %. Til sammenligning har det urbane forstaden St. Thomas i Swansea et av de laveste tallene i Wales, på 6,4 %, et tall som bare så vidt er lavere enn bydelene Penderry og Townhill.

## Referanser


## Eksterne lenker
* 
* Key facts: Swansea in figures, *Swansea.gov.uk*
* Things to do in Swansea, *Visit Wales*